Institut Penyelidikan Keselamatan Jalan Raya Malaysia

Institut Penyelidikan Keselamatan Jalan Raya Malaysia (; MIROS) ialah agensi berkanun kerajaan Malaysia, ditubuhkan pada 3 Januari 2007. Penubuhannya telah dipersetujui pada Mesyuarat Jawatankuasa Kabinet Mengenai Keselamatan Jalan Raya Bil.1/2006 pada 15 Mei 2006 yang telah dipengerusikan oleh Perdana Menteri ketika itu, Abdullah Ahmad Badawi.

Agensi ini bertanggungjawab di dalam merancang dan menjalankan kajian dan penilaian berkaitan bidang-bidang yang melibatkan sektor keselamatan jalan raya dan bertindak sebagai pusat sehenti bagi pengumpulan dan penyebaran maklumat melalui percetakan dan program latihan. MIROS ialah salah satu agensi di bawah Kementerian Pengangkutan Malaysia.

Pada tahun 2014, Menteri Pengangkutan ASEAN telah melantik MIROS sebagai Pusat Keselamatan Jalan Raya ASEAN. Pusat ini bertujuan untuk menyumbang dan mempromosikan pengetahuan mengenai keselamatan jalan raya dalam kalangan negara ASEAN, ini termasuklah undang-undang jalan raya, pengurusan data, pembangunan piawaian,  pendidikan  dan  kesedaran  keselamatan jalan raya.

Fungsi
Antara fungsi MIROS ialah:
 ​​​​M​enjalankan kerja-kerja penyelidikan ke atas keselamatan jalan raya
 Meningkatkan pengetahuan dan kesedaran orang awam terhadap keselamatan jalan raya
 ​​​​Memberi khidmat nasihat
 Merancang, menjalankan latihan dan membuat penilaian ke atas program keselamatan jalan raya
 Mengkaji semula kaedah ujian yang dijalankan
 ​Mewujudkan jaringan hubungan dan bekerjasama dengan badan-badan lain

Lihat juga
 Jabatan Keselamatan Jalan Raya Malaysia (dahulu dikenali sebagai Majlis Keselamatan Jalan Raya Malaysia)

Rujukan

Pautan luar
 

Kementerian Pengangkutan Malaysia
Pertubuhan yang diasaskan pada 2007
Penubuhan 2007 di Malaysia